Tiener sterf by pretpark in Denemarkeŉ Waentjie van die Cobra-tuimeltrein by die Tivoli Friheden-pretpark het tydens ŉ rit die spoor verlaat en onderaan die trein gehang. (Foto: Mikkel Berg Pedersen / Ritzau Scanpix / AFP) Deense polisie het Donderdag bevestig dat ’n tienermeisie (14) by ’n pretpark in Aarhus dood is nadat ’n waentjie van die tuimeltrein die spoor verlaat het. Aarhus is Denemarke se tweede grootste stad. ŉ 13-jarige seun is ook in die voorval by die Tivoli Friheden-pretpark beseer. Volgens Henrik Ragborg Olsen, die park se direkteur, het die tragiese ongeluk vroegmiddag plaasgevind toe ’n waentjie van die park se Cobra-tuimeltrein weggebreek het. “Dit was die agterste deel wat die spoor verlaat het en onder die res van die tuimeltrein gehang het,” het hy aan die Deense uitsaaier TV2 gesê. Sad news.A 14-year-old has died after a tragic accident in Tivoli Frihedenhttps://t.co/9TiNv0EcWo Our thoughts hearts and prayers are with all involved. pic.twitter.com/7vCFIs7nYf — C O A S T E R ＧＥＮ (@coaster_gen) July 14, 2022 ???? ALERTE | Un mort et un blessé dans l'accident d'un roller coaster de Tivoli Friheden au Danemark. La dernière voiture du train s'est décrochée ➡️ https://t.co/vtWzkKgcPe #StarParc pic.twitter.com/41d8FruPr4 — StarParc.be ???? ???????? (@StarParc_be) July 14, 2022 Die pretpark is daarna gesluit en alle besoekers moes die park verlaat. Die Cobra-tuimeltrein loop op ’n 400 meter lange, 25 meter hoë baan en kan snelhede van tot 70 km/h behaal. Daar was in 2008 ook ŉ ongeluk op dié rit kort nadat dit oopgemaak het. Vier mense is ernstig in dié ongeluk beseer toe die voorste deel van die tuimeltrein weggebreek het. ’n Ondersoek het destyds onthul dat ’n konstruksiefout vir die ongeluk verantwoordelik was. Dit is nog nie duidelik wat Donderdag se ongeluk veroorsaak het nie.